DAROVACIA ZMLUVA

uzatvorená podľa § 628 a nasl. zák. č. 40/1964 Zb. Občianskeho zákonníka v znení neskorších predpisov

(ďalej len „**Zmluva**“)

**Darca**

Obchodné meno/Meno a priezvisko : ........................................................................

Sídlo/Trvale bytom : ........................................................................

IČO/Dátum narodenia : ........................................................................

Zápis v registri : ........................................................................

V zastúpení : ........................................................................

(ďalej len „**Darca**“)

#### a

**Obdarovaný**

Názov : **SKUTOČNÉ OBETE, občianske združenie**

Právna forma : občianske druženie

Sídlo : Suvorovova 6,

902 01 Pezinok

IČO : 53 770 188

Registrovaný : Ministerstvo vnútra Slovenskej republiky,

register občianskych združení, reg. Číslo
VVS/1-900/90-61572

V zastúpení : Mgr. Lenka Straková, predsedníčka správnej rady

Bankové spojenie : Slovenská sporiteľňa

IBAN : SK06 0900 0000 0051 8039 9161

 (ďalej len „**Obdarovaný**“)

(Darca a Obdarovaný spoločne aj len **„Zmluvné strany“**)

**Článok I.**

**Predmet Zmluvy**

1. Darca sa na základe Zmluvy zaväzuje bezodplatne previesť (darovať) peňažné prostriedky určené v bode 2. tohto článku do vlastníctva Obdarovaného, a Obdarovaný dar prijíma a zaväzuje sa darované peňažné prostriedky prevziať.
2. Predmetom darovania sú peňažné prostriedky v celkovej výške ................................... EUR (slovom: .......................................................................) (ďalej ako „**Dar**“), ktoré sa Darca na základe Zmluvy zaväzuje previesť do vlastníctva Obdarovaného.

**Článok II.**

#### Odovzdanie Daru a nadobudnutie vlastníctva v Daru

* + 1. Darca odovzdá Dar Obdarovanému formou bezhotovostného prevodu na bankový účet Obdarovaného uvedený v záhlaví Zmluvy (bankový účet občianskeho združenia).
		2. Darca sa zaväzuje odovzdať Dar najneskôr do piatich (5) dní odo dňa podpisu Zmluvy; Dar sa považuje za odovzdaný dňom pripísania peňažných prostriedkov tvoriacich Dar na bankový účet Obdarovaného uvedený v bode 1. tohto článku.
		3. Obdarovaný nadobudne vlastnícke právo k Daru dňom pripísania peňažných prostriedkov na účet Obdarovaného v súlade s bodom 1. tohto článku.

**Článok III.**

**Práva, povinnosti a vyhlásenia Zmluvných strán**

1. Darca vyhlasuje, že je výlučným vlastníkom peňažných prostriedkov tvoriacich Dar a je oprávnený s Darom samostatne nakladať v súlade so Zmluvou. Darca vyhlasuje, že peňažné prostriedky nepochádzajú z trestnej ani inej nezákonnej činnosti a boli získané v súlade so zákonom.
2. Obdarovaný sa zaväzuje použiť Dar v súlade s internými predpismi Obdarovaného a v súlade s právnymi predpismi Slovenskej republiky upravujúcimi činnosť občianskych združení.
3. Zmluvné strany v plnom rozsahu zodpovedajú za prípadnú škodu, ktorá by vznikla druhej Zmluvnej strane, ak by sa preukázala nepravdivosť údajov uvedených Zmluvnou stranou v tomto článku.
4. V prípade, že Obdarovaný použije Dar v rozpore s právnymi predpismi Slovenskej republiky, Darca je oprávnený od Zmluvy odstúpiť.
5. V prípade, že sa vyhlásenia Darcu uvedené v tomto článku ukážu ako nepravdivé, Obdarovaný má právo od Zmluvy odstúpiť a Dar vrátiť.

**Článok IV.**

**Záverečné ustanovenia**

* + - 1. Zmluva nadobúda platnosť a účinnosť okamihom jej podpísania obidvoma Zmluvnými stranami.
			2. Všetky zmeny Zmluvy vyžadujú na svoju platnosť a účinnosť výslovný, predchádzajúci a písomný konsenzus oboch Zmluvných strán.
			3. Práva a povinnosti Zmluvných strán vzniknuté na základe Zmluvy sa spravujú ustanoveniami Občianskeho zákonníka platného v Slovenskej republike.
			4. Zmluva je vyhotovená v dvoch (2) rovnopisoch, z ktorých každý má platnosť originálu. Jedno (1) vyhotovenie obdrží Obdarovaný a jedno (1) vyhotovenie obdrží Darca.
			5. Zmluvné strany po prečítaní Zmluvy vyhlasujú, že súhlasia s jej obsahom, že Zmluva bola spísaná na základe pravdivých údajov, ich pravej a slobodnej vôle a že nebola dohodnutá a uzatvorená v tiesni, ani za inak nevýhodných podmienok, čo potvrdzujú svojimi podpismi.

**Darca: Obdarovaný:**

V ............................, dňa ....................... V ............................, dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **SKUTOČNÉ OBETE,**

 **občianske združenie**

 Mgr. Lenka Straková,

 predsedníčka správnej rady